pythainlp/thai-wiki-dataset-v3 huggingface dataset:
อะโดบี แฟลช

อะโดบี แฟลช (Adobe Flash) (ในชื่อเดิม ช็อกเวฟแฟลช - Shockwave Flash และ แมโครมีเดียแฟลช - Macromedia Flash) เป็นโปรแกรมที่ใช้ในการเขียนสื่อมัลติมีเดียที่เอาไว้ใช้สร้างเนื้อหาเกี่ยวกับ Flash ซึ่งตัว Flash Player พัฒนาและเผยแพร่โดย อะโดบีซิสเต็มส์ (เริ่มต้นพัฒนาโดยบริษัท ฟิวเจอร์แวร์ ตอนหลังเปลี่ยนเป็น  แมโครมีเดีย ซึ่งภายหลังถูกควบรวมกิจการเข้ากับ อะโดบี ) ซึ่งเป็นโปรแกรมที่ทำให้ เว็บเบราว์เซอร์ สามารถแสดงตัวมันได้ ซึ่งมันมีความสามารถในการรองรับ ภาพแบบเวกเตอร์ และ ภาพแบบแรสเตอร์ และมีภาษาสคริปต์ที่เอาไว้ใช้เขียนโดยเฉพาะเรียกว่า แอ็กชันสคริปต์ (ActionScript) และยังสามารถเล่นเสียงและวิดีโอ แบบสเตริโอได้
แต่ในความหมายจริงๆ แล้ว แฟลช คือโปรแกรมแบบ integrated development environment (IDE) และ Flash Player คือ virtual machine ที่ใช้ในการทำงานงานของไฟล์ แฟลชซึ่งในภาษาพูดเราจะเรียกทั้งสองคำนี้ในความหมายเดียวกัน: "แฟลช" ยังสามารถความความถึงโปรแกรมเครื่องมือต่างๆตัวแสดงไฟล์หรือ ไฟล์โปรแกรม
แฟลชเริ่มมีชื่อเสียงประมาณปี ค.ศ. 1996 หลังจากนั้น เทคโนโลยีแฟลชได้กลายมาเป็นที่นิยมในการเสนอ แอนิเมชัน และ อินเตอร์แอกทีฟ ในเว็บเพจ และในโปรแกรมหลายๆ โปรแกรมระบบ และ เครื่องมือต่างๆ ที่มีความสามารถในการแสดง แฟลชได้ และ แฟลชยังเป็นที่นิยมในการใช้สร้าง คอมพิวเตอร์แอนิเมชันโฆษณาออกแบบส่วนต่างๆ ของเว็บเพจใส่วิดีโอบนเว็บ และอื่นๆ อีกมากมาย เป็นต้น
ไฟล์ Flashในบางครั้งอาจเรียกว่า "flash movies"โดยทั่วไปกับไฟล์ที่มีนามสกุล .swf และ .flv
แฟลชเป็นโปรแกรมที่มีชื่อเสียงมากของทางบริษัทแมโครมีเดีย ซึ่งต่อมาได้ถูกซื้อโดยอะโดบี
== ประวัติ ==
ในเดือนธันวาคม ปี ค.ศ. 1996 แมโครมีเดียได้เปิดตัวโปรแกรม vector-based animation ชื่อว่า FutureSplash แล้วหลังจากนั้นได้เผยแพร่มันในฐานะ Flash 1.0.
Macromedia Flash 2 ได้ถูกวางจำหน่ายในปี ค.ศ. 2001
พร้อมเพิ่มความสามารถในการรองรับ เสียงสเตอริโอ และ การใส่ภาพแบบ bitmap.
ไม่นานนักปลักอิน Flash Player ถูกปล่อยให้ดาวน์โหลดผ่านหน้าเว็บของ แมโครมีเดีย แต่ในปี ค.ศ. 2000 Flash Player ได้ติดตั้งมาพร้อมกับโปรแกรมค้นดูเว็บ อย่าง Netscape และ Internet Explorer. สองปีถัดมา ได้ติดตั้งมาพร้อมกับ Windows และ Mac OS
ในเดือนกันยายน ค.ศ. 2001, ผลสำรวจเกี่ยวกับแมคโครมีเดียซึ่งสำรวจโดย Media Metrix แสดงให้เห็นว่าจาก 10 ในเว็บไซต์ยักษ์ใหญ่ในอเมริกา 7 เว็บไซต์มีการใช้เนื้อหา เป็นจุดเริ่มต้นจุดแรกจากแมโครมีเดียที่แบ่งการดีไซน์จากเนื้อหาในไฟล์แฟลช เจเนเรเตอร์ 2.0 ได้ออกวางจำหน่ายในเดือนเมษายน ค.ศ. 2000 และมีความสามารถในการเป็นตัวจำลองเซิร์ฟเวอร์แบบเรียลไทม์ในการสร้างเนื้อหาแฟลชใน รุ่น Enterprise. เจเนเรเตอร์ ถูกยกเลิกจากแผนงานในปี ค.ศ. 2002 โดยเข้าไปรวมเทคโนโลยีใหม่ เช่น Flash Remoting และ  เซิร์ฟเวอร์ โคลด์ฟิวชัน
== รูปแบบไฟล์และนามสกุลไฟล์ที่เกี่ยวข้อง ==
=== รูปแบบไฟล์ Flash ===
=== ไฟล์ Flash สามารถใช้ได้ ===
== ดูเพิ่ม ==
Actionscript
Rich Internet Application
== อ้างอิง ==
== แหล่งข้อมูลอื่น ==
Macromedia Flash
* Macromedia Flash File Format (SWF) Specification
* ศูนย์ความปลอดภัย Macromedia
* ประวัติของ Flash 
OSFlash.org  เว็บศูนย์รวมโฮสต์เก็บโครงการ Flash แบบ open source
ภาพโปรแกรม Flash รุ่นต่างๆ 
ThaiFlashDev.com ชุมชนผู้ใช้ Adobe Flash
istylebox.com แหล่งเรียนรู้วิธีใช้งานโปรแกรม Adobe Flash
FlexBlog  รายงานอัปเดต Adobe Flash, Flex, AIR technology และบริการฝึกอบรมที่เกี่ยวข้องกับ Flash Platform
ฟแลช
คอมพิวเตอร์แอนิเมชัน
การออกแบบกราฟิกส์
สิ่งประดิษฐ์ของสหรัฐ
ซอฟต์แวร์บนวินโดวส์
Passiflora

redirect สกุลกะทกรก
จุก เบี้ยวสกุล

จุก เบี้ยวสกุล เป็นนามปากกาของ จุลศักดิ์ อมรเวช  เกิดวันที่ 9 มกราคม พ.ศ. 2485 เสียชีวิต  เป็นทั้งนักเขียนการ์ตูน และนักวาดนิยายภาพชาวไทยที่มีผลงานเป็นที่ยอมรับ และเป็นที่รู้จักกันเป็นอย่างดีในช่วงยุคสมัย พ.ศ. 2499 ถึง 2500กว่าๆ 
== ประวัติ ==
จบการศึกษาชั้นมัธยมศึกษาจากโรงเรียนมัธยมบ้านสมเด็จเจ้าพระยา ซึ่งเป็นโรงเรียนในสังกัดวิทยาลัยครูบ้านสมเด็จเจ้าพระยา และต่อมาก็จบการศึกษาด้านศิลปะจากโรงเรียนเพาะช่าง จนมาได้งานเขียนนิยายภาพแนววีรบุรษเรื่อง จอมอภินิหาร ต่อจาก ชุมพร แก้วสาร ที่เสียชีวิตกะทันหัน แต่เขียนได้ไม่นานสำนักพิมพ์ก็ต้องหยุดติการตีพิมพ์เพราะขาดทุน ก่อนที่จะได้งานใหม่กับทาง สำนักพิมพ์ แพร่อักษร ด้วยงานนิยายภาพชุด เจ้าชายผมทอง ที่ประสบความสำเร็จแพร่หลายในยุคนั้น ก่อนจะเขีบนงานในแนวทางเดียวกัน เช่น   อัศวินดาบดำ,มังกรสามหัว ตามออกมา นอกจากนี้ จุก เบี้ยวสกุล ยังมีส่วนช่วยสนับสนุนบรรดานักเรียนเพาะช่าง ไปจนถึงนักวาดหน้าใหม่ๆในยุคนั้นให้แจ้งเกิดบนสายนิยายภาพ
ช่วงปี 2507-2509 ได้เริ่มต้นออกนิตยสารนิยายภาพที่จัดทำเอง เช่น การ์ตูนเพื่อนหนู และ ขวัญใจ แต่ไม่ประสบความสำเร็จ ก่อนจะย้ายไปทำงานเป็นฝ่ายศิลป์และเขียนนิยายภาพให้กับ นิตยสารมีชื่อในยุคนั้นเช่น จักรวาลรายสัปดาห์ มีผลงานอย่าง สาวน้อยอภินิหาร และ เพชรพระอุมา
== ผลงานเด่น ==
เรื่องยาว
* เจ้าชายผมทอง
* มังกรสามหัว
* อัศวินดาบดำ
* ขุนดาบเพชรตัดเพชร
* ผมทองคะนองศึก
* สาวน้อยอภินิหาร
*เพชรพระอุมาฉบับนิยายภาพ
* ล่าทรชน
* ผมชื่อเคน
* เลือดทมิฬ
* ยอดหญิงลมกรด
* ปอบผีฟ้า
แนวบันเทิงคดี
* "สมุนไพรให้คุณค่า" เล่ม 1 ถึง 4 (พิมพ์แล้ว 13 ครั้ง )
* เทวทัณฐ์,นิยายภาพคติธรรมใน นสพ.โลกวันนี้ ฉบับสุดสัปดาห์
== ผลงาน ==
พ.ศ. 2499 จอมอภินิหาร หรือ ซูเปอร์แมนไทย เขียนต่อจาก “หลังฉาก” (ชุมพร แก้วสาร) ซึ่งเสียชีวิตแล้ว
พ.ศ. 2501 เจ้าชายผมทอง
พ.ศ. 2503 มังกรสามหัว
พ.ศ. 2503 อัศวินดาบดำ
พ.ศ. 2507 เพื่อนหนู หนังสือการ์ตูนแนวครอบครัว
พ.ศ. 2509 หนังสือการ์ตูนขวัญใจ
พ.ศ. 2510 สาวน้อยอภินิหาร และเพชรพระอุมา
พ.ศ. 2523 สมุนไพรให้คุณค่า ลงในนิตยสารเรื่องจริง รายสัปดาห์ นอกจากนี้ยังมีภาพปกการ์ตูนเล่มละบาทของสำนักพิมพ์บางกอกสาส์น
พ.ศ. 2544 ตำนานการ์ตูนไทย ผลงานรวมบทความ “รากแก้วการ์ตูนไทย”
พ.ศ. 2545 ภาพปก “สามเกลอ” พิมพ์ใหม่ของสำนักพิมพ์แสงดาว
พ.ศ. 2547 ดำรงตำแหน่งนายกสมาคมการ์ตูนไทย
เขียนนิยายภาพคติธรรมใน นสพ.โลกวันนี้ ฉบับสุดสัปดาห์
== External Links ==
หนังสืองานศพ ของคุณจุก เบี้ยวสกุล (สแกนโดยคุณ Freeclub Bulceerf )
== อ้างอิง ==
คือ จุก เบี้ยวสกุล...จุลศักดิ์ อมรเวช...I did it my way.
วินทร์ เลียววาริณ โลกใบที่สองของโม นวนิยายภาพรีไซเคิล.อมรินทร์บุ๊คเซนเตอร์ 2549 ISBN 9749239482
นักวาดการ์ตูนไทย
บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
ศิลปินชาวไทย
แมโครมีเดีย

แมโครมีเดีย (Macromedia) เป็นอดีตบริษัทพัฒนาซอฟต์แวร์ด้านกราฟิกส์และเว็บไซต์ ปัจจุบันถูกซื้อไปโดยบริษัทอะโดบี ผลิตภัณฑ์ที่เป็นที่รู้จักได้แก่ แมโครมีเดีย สตูดิโอ ซึ่งในขณะนี้พัฒนามาถึงรุ่นที่ 8 บริษัทแมโครมีเดียก่อตั้งขึ้นเมื่อ ค.ศ. 1992 โดยเป็นการรวมตัวของ บริษัทอาเทอร์แวร์ (ผู้สร้าง ซอฟต์แวร์อาเทอร์แวร์) และ แมโครมายด์-พาราคอมพ์ (ผู้สร้าง แมโครมายด์ ไดเร็กเตอร์) ปัจจุบันมีสาขาใหญ่ในเมืองซานฟรานซิสโก รัฐแคลิฟอร์เนีย โดยเป็นส่วนหนึ่งของ อะโดบี
ในปีค.ศ. 2003, แมโครมีเดียได้รวมเอาบริษัทผู้สร้างโปรแกรมประชุมผ่านเว็บชื่อ พลีซีเดีย  และสานต่อเพื่อพัฒนาและเปลี่ยนมันให้ทำงานในฐานระบบแฟลซ ซึ่งสามารถทำงานได้ทำการประชุมและแสดงงานนำเสนอผลิตภัณฑ์ได้พร้อมกัน ภายใต้แบนล์ บรีซ. ในปีถัดมา, แมโครมีเดียยังรวมบริษัททางด้านสร้างคู่มือช่วยเหลือ eHelp Corporation, ซึ่งมีผลิตภัณฑ์อย่าง โรโบเฮลป์, โรโบเดโม (ซึ่งตอนนี้ถูกพัฒนาเป็น แคปติเวต) , และ โรโบอินโฟ.
ในวันที่ 18 เมษายน, ค.ศ. 2005, อะโดบีซิสเต็ม ประกาศสัญญาซื้อแมโครมีเดียด้วยจำนวนเงินกว่า  $3.4 พันล้านดอนลาร์  ซึ่งการรวมบริษัทอย่างเป็นทางการเมื่อ 3 ธันวาคม ค.ศ. 2005
== ผลิตภัณฑ์ซอฟต์แวร์ของแมโครมีเดีย ==
แมโครมีเดีย สตูดิโอ - ชุดเครื่องมือในการสร้างเว็บไซต์ (สินค้าในชุดได้แก่ ดรีมวีเวอร์ แฟลช ไฟร์เวิรกส์ คอนทริบิวต์ และแฟลชเปเปอร์)
แมโครมีเดีย แฟลช - โปรแกรมสร้างแอนิเมชันบนเว็บ
แมโครมีเดีย ดรีมวีเวอร์ - โปรแกรมแก้ไขไฟล์ HTML ที่รองรับทั้งการสร้างแบบนักออกแบบ และนักเขียนโปรแกรม
แมโครมีเดีย บรีซ - โปรแกรมประชุมผ่านเว็บไซต์
แมโครมีเดีย เฟล็กซ์ - โปรแกรมสร้างเว็บแอปพลิเคชัน
แมโครมีเดีย โคลด์ฟิวชัน - โปรแกรมเว็บเซิร์ฟเวอร์ ที่ใช้ในการทำงานของไฟล์ ".cfm"  ซึ่งเป็นภาษาที่คล้ายคลึงกับ ASP และ PHP
แมโครมีเดีย ไดเร็กเตอร์ - โปรแกรมสร้างสื่อมัลติมีเดีย
แมโครมีเดีย อาเทอร์แวร์ - โปรแกรมสร้างและออกแบบโปรแกรมมัลติมีเดีย รวมถึง e-learning
แมโครมีเดีย ฟรีแฮนด์ - โปรแกรมแก้ไขภาพแบบเว็กเตอร์
แมโครมีเดีย ไฟร์เวิรกส์ - โปรแกรมแก้ไขไฟล์ภาพ
แมโครมีเดีย คอนทริบิวต์ - โปรแกรมแก้ไขไฟล์เว็บไซต์อย่างง่าย โดยไม่ต้องใช้ความรู้ HTML
แมโครมีเดีย โรโบเฮลป์ - โปรแกรมสร้างโปรแกรมช่วยเหลือ ทั้งระบบช่วยเหลือ (F1) สำหรับวินโดวส์ หรือระบบแฟลช
แมโครมีเดีย แคปติเวต - โปรแกรมสร้างแอนิเมชันสำหรับช่วยในการสอน โดยการบันทึกหน้าจอของผู้เขียนรวมถึงการเคลื่อนที่ของเมาส์ และข้อมูลที่พิมพ์ผ่านคีย์บอร์ด (ชื่อเดิมว่า โรโบเดโม)
แมโครมีเดีย ช็อกเวฟ - โปรแกรมแสดงแอนิเมชัน หรือเกมที่สร้างโดยแมโครมีเดีย ไดเร็กเตอร์
แมโครมีเดีย เจรัน - เซิร์ฟเวอร์ J2EE
แมโครมีเดีย แฟลชมีเดียเซิร์ฟเวอร์ - เซิร์ฟเวอร์ที่ใช้ในการสื่อสารระหว่างเครื่องลูกข่าย/แม่ข่ายในการแสดงไฟล์เสียง วิดีโอ และ ข้อมูล
แมโครมีเดีย โฮมไซต์ - โปรแกรมแก้ไขรหัส HTML
แมโครมีเดีย แฟลชเปเปอร์ - เครื่องมือในการแปลงเอกสารไปเป็น แฟลชเปเปอร์ หรือ PDF
แมโครมีเดีย ฟอนต์โตกราเฟอร์ - โปรแกรมจัดการเกี่ยวกับฟอนต์ ปัจจุบันบริษัทฟอนต์แล็บจัดทำ
แมโครมีเดีย เซ็นทรัล - โปรแกรมใช้งานบนเดสก์ท็อปสำหรับอ่านข้อมูลในลักษณะแฟลช
แมโครมีเดีย แฟลชแคสต์ - ระบบแฟลซสำหรับโทรศัพท์เคลื่อนที่
แมโครมีเดีย เว็บพับลิชชิงซิสเต็ม -โปรแกรมชุดสำหรับการทำงานเกี่ยวกับเว็บเพจ
สำหรับอนาคตของแมโครมีเดียสามารถดูเพิ่มเติมได้ที่ อะโดบีซิสเต็มส์
== อ้างอิง ==
== ดูเพิ่ม ==
อะโดบี
== แหล่งข้อมูลอื่น ==
เว็บไซต์ของแมโครมีเดีย
Macromedia: The Story 
Macromedia Weblogs
Adobe Systems Incorporated
บริษัทคอมพิวเตอร์
อะโดบีซิสเต็มส์
บริษัทที่ก่อตั้งในปี พ.ศ. 2535
สิ้นสุดในปี พ.ศ. 2548
แมโครมีเดีย
โรคกลัว

โรคกลัว, อาการกลัว หรือ โฟเบีย (phobia, φόβος "กลัว") เป็นความกลัวชนิดที่ไม่ปกติ มักจะเกิดกับความกลัวสิ่งของ บุคคล การกระทำ หรือเหตุการณ์ต่าง ๆ การกลัวมีความรุนแรงทางอารมณ์ เป็นพฤติกรรมเชิงอารมณ์ที่รุนแรงที่จะปฏิเสธต่อสิ่งเร้าต่าง ๆ ภายนอกที่จะทำให้เกิดอันตรายแก่ตนเอง
โฟเบียนี้จะแตกต่างกับความกลัว (Fear) ที่ไม่มีการแสดงอารมณ์ที่รุนแรง อย่างการร้องไห้ฟูมฟายหรืออาเจียน และแตกต่างกับความวิตกกังวล เพราะกรณีของโฟเบียเรารู้ว่าตัวเรากลัวอะไร แต่เราไม่รู้ว่าเราเป็นกังวลในเรื่องอะไร
== การแบ่งตามมูลเหตุ ==
เกิดจากอาการเฉียบพลัน เช่น อาการกลัวเลือด อาการกลัวเข็ม เป็นต้น
เกิดจากวางระเบียบแบบแผนประเพณีความเชื่อ เช่น อาการกลัวเลข 4 อาการกลัวเลข 13 เป็นต้น
== ตัวอย่างโรคกลัวที่คนเป็นกันมาก ==
อาการกลัวที่สูง (Acrophobia)
อาการกลัวที่แคบ (Claustrophobia)
อาการกลัวความมืด (Fear of the dark)
อาการกลัวผี (Fear of ghosts)
อาการกลัวสัตว์ (Zoophobia)
อาการกลัวความลึก (Bathophobia)
อาการกลัวฟ้าคะนอง (Astraphobia)
อาการกลัวเชื้อโรค (Mysophobia)
อาการกลัวเลือด (Blood phobia)
อาการกลัวเข็ม (Fear of needles)
อาการกลัวรู (Trypophobia)
== ดูเพิ่ม ==
รายชื่อโรคกลัว
== แหล่งข้อมูลอื่น ==
ทึ่ง! โรคกลัวสุดแปลกเรียงตัวอักษร A–Z แบบนี้ก็มีด้วย 
ชื่อโรคกลัว (Phobia) ประหลาดๆ จัดอันดับ A–Z !!
 
จิตวิทยา
อาการ
โรควิตกกังวล
สวนสันติชัยปราการ

สวนสันติชัยปราการ เป็นสวนสาธารณะระดับชุมชนเมือง สร้างบนพื้นที่ประมาณ 8 ไร่เศษ บริเวณโดยรอบป้อมพระสุเมรุ ซึ่งตั้งอยู่ที่ช่วงปลายถนนพระอาทิตย์ติดกับแม่น้ำเจ้าพระยาตรงปากคลองบางลำพู สวนแห่งนี้จัดสร้างขึ้นเนื่องในมหามงคลสมัย เฉลิมพระชนมพรรษาครบ 6 รอบของ พระบาทสมเด็จพระเจ้าอยู่หัวภูมิพลอดุลยเดช เมื่อวันที่ 5 ธันวาคม พ.ศ. 2542 โดยภายในบริเวณสวนมี พระที่นั่งสันติชัยปราการ ที่มีตราสัญลักษณ์งานเฉลิมพระเกียรติมาประดับไว้ พร้อมกับท่ารับเสด็จขึ้นลงเรือพระที่นั่ง เพื่อน้อมเกล้าฯ ถวายเป็นที่จัดพระราชประเพณีต่าง ๆ ที่เกี่ยวกับแม่น้ำเจ้าพระยา
สวนแห่งนี้มีทัศนียภาพของคุ้งแม่น้ำเจ้าพระยาที่สวยงามมาก นับเป็นสวนสาธารณะเพียงไม่กี่แห่งของกรุงเทพมหานคร ที่เปิดโอกาสให้ประชาชนได้ชื่นชมบรรยากาศริมแม่น้ำ และสามารถชมกระบวนพยุหยาตราทางชลมารคในพระราชพิธีถวายผ้าพระกฐินได้อย่างชัดเจน
สวนสาธารณะสันติชัยปราการ นับเป็นตัวอย่างที่ดีของการพัฒนาเมืองเก่าที่มีประวัติศาสตร์และโบราณสถาน นับเป็นนันทนสถานเอนกประสงค์ที่ได้ประโยชน์ใช้สอยทั้งด้านการพักผ่อนหย่อนใจ การศึกษา และการอนุรักษ์ (ป้อมพระสุเมรุ) พื้นที่โดยรอยได้รับการออกแบบให้สามารถใช้เป็นที่ออกกำลังกายได้หลายประเภท เช่น การเต้นแอโรบิค รำมวยจีน สามารถเป็นสถานที่จัดงานของท้องถิ่นและรัฐบาล เช่น พิธีต้อนรับแขกจากต่างประเทศ รวมทั้งด้านวัฒนธรรม เช่น พิธีลอยกระทง สงกรานต์ เป็นต้น
นอกจากตัวป้อมแล้ว ในบริเวณสวนแห่งนี้ยังมี “ต้นลำพู” ดั้งเดิมอันเป็นที่มาของชื่อ “บางลำพู” ต้นสุดท้ายที่ยังหลงเหลือไว้ให้ศึกษาอีกด้วย ที่อยู่มานานตั้งแต่ก่อนมีสร้างสวนและพระที่นั่งฯ แต่ทว่าในเหตุการณ์น้ำท่วมเมื่อปี พ.ศ. 2554 ต้นลำพูต้นนี้ได้ตายลง ทางกรุงเทพมหานคร (ก.ท.ม.) ได้มาตัดทิ้งจนเหลือแต่ตอ 
==รูปภาพ==
ไฟล์:BANGKOK THAILAND FEB 2012 (6987090673).jpg|ต้นลำพูต้นสุดท้ายที่บางลำพู ที่ปัจจุบันไม่มีเหลือแล้ว
ไฟล์:Santichaiprakarn Hall.jpg|พระที่นั่งสันติชัยปราการ
==อ้างอิง==
== แหล่งข้อมูลอื่น ==
สันติชัยปราการ
สิ่งก่อสร้างริมแม่น้ำเจ้าพระยา
Macromedia

redirect แมโครมีเดีย
ภาษาเพิร์ล

ภาษาเพิร์ล (Perl) (ย่อมาจาก Practical Extraction and Report Language) เป็นภาษาโปรแกรมแบบไดนามิก พัฒนาโดยนายแลร์รี วอลล์ (Larry Wall) ในปี ค.ศ. 1987 เพื่อใช้งานกับระบบปฏิบัติการยูนิกซ์
ภาษาเพิร์ล นั้นถูกออกแบบมาให้ใช้งานได้ง่าย โครงสร้างของภาษาจึงไม่ซับซ้อน มีลักษณะคล้ายกับภาษาซี นอกจากนี้เพิร์ลยังได้แนวคิดบางอย่างมาจากเชลล์สคริปต์, ภาษา AWK, sed และ Lisp
ปัจจุบันเวอร์ชันล่าสุดคือ 5.18.0
== โครงสร้างของภาษา ==
ตัวอย่างการเขียนโปรแกรม Hello World ด้วยภาษาเพิร์ล
!/usr/bin/perl
print "Hello, world!\n";    # '\n' is a 'newline'
บรรทัดแรกเป็นการประกาศให้ระบบปฏิบัติการค้นหาตัวแปลภาษาเพิร์ลตามตำแหน่งที่ระบุ ส่วนบรรทัดที่สองเป็นการพิมพ์ข้อความ (หรือสตริง) ว่า "Hello, world!" และสัญลักษณ์ในการขึ้นบรรทัดใหม่ออกมา ตามด้วยความเห็นหรือคอมเมนต์ว่า '\n' is a 'newline' ในบรรทัดเดียวกัน สำหรับรุ่น 5.10 สามารถเขียนได้อีกแบบว่า
!/usr/bin/perl
say "Hello, world!";
=== ตัวแปร ===
ภาษาเพิร์ลมีตัวแปรอยู่ 4 ชนิด ได้แก่
สเกลาร์ สามารถเก็บข้อมูลได้ 1 อย่าง อาจจะเป็น ตัวเลข, สตริง หรือ รีเฟอเรนซ์ ก็ได้
อาเรย์ เป็นเสมือนกลุ่มของสเกลาร์ที่ถูกเรียงไว้
แฮช หรืออีกชื่อหนึ่งคือแถวลำดับแบบจับคู่ เป็นเสมือนตู้ล็อกเกอร์สำหรับเก็บสเกลาร์ กุญแจที่จะใช้ไขตู้ล็อกเกอร์จะเรียกว่า keys
ไฟล์แฮนเดิล เป็นตัวแปรที่ใช้สำหรับ I/O โดยเฉพาะ อาจจะใช้สำหรับรับการสั่งงานจากผู้ใช้ผ่านทาง Standard Input หรือใช้สำหรับแสดงผลออกทาง Standard Output
== แหล่งข้อมูลอื่น ==
Perl.org - The Perl Directory
Perl.com - Perl ที่ O'Reilly Network
== อ้างอิง ==
 
ภาษาโปรแกรมพลวัต
ภาษาโปรแกรมที่มีชนิดข้อมูลแบบพลวัต
โปรแกรมแปลโปรแกรมและแปลคำสั่งเสรี
ภาษาระบบโครงสร้างพื้นฐานภาษาร่วม
ภาษาโปรแกรมเชิงกระบวนงาน
ภาษาสคริปต์
ภาษาโปรแกรมเชิงข้อความ
ซอฟต์แวร์บนยูนิกซ์
สิ่งประดิษฐ์ของสหรัฐ
ภาษาฟอร์แทรน

ภาษาฟอร์แทรน (Fortran, ; อดีตเขียนเป็น FORTRAN) เป็นภาษาโปรแกรมที่ใช้ในจุดประสงค์ทั่วไป ภาษาคอมไพล์เชิงคำสั่งที่ใช้ในการคำนวณเลขและวิทยาการคำนวณ
เดิมฟอร์แทรนพัฒนาโดยไอบีเอ็ม ในคริสต์ทศวรรษ 1950 เพื่อใช้ในทางวิทยาศาสตร์และวิศวกรรม ต่อมาจึงครอบคลุมถึงวิทยาการคำนวณ มีการใช้งานภาษานี้มามากกว่าหกทศวรรษในศาสตร์ที่เน้นการคำนวณ เช่น การพยากรณ์อากาศเชิงตัวเลข, ระเบียบวิธีไฟไนต์เอลิเมนต์, พลศาสตร์ของไหลเชิงคณนา, ธรณีฟิสิกส์, ฟิสิกส์เชิงคำนวณ, ผลิกศาสตร์ และเคมีการคำนวณ ภาษานี้เป็นภาษายอดนิยมสำหรับ High performance computing และใช้ในโปรแกรมที่วัดเปรียบเทียบสมรรถนะและจัดอันดับซูเปอร์คอมพิวเตอร์ที่เร็วที่สุดในโลก
เค้าโครงของฟอร์แทรนเป็นฐานของภาษาโปรแกรมอื่น ๆ เช่น ภาษาเบสิก ที่มีฐานจาก FORTRAN II  ฟอร์แทรนอยู่ในอันดับที่ 13 ของดัชนี TIOBE ซึ่งเป็นตัววัดความนิยมของภาษาโปรแกรม ภาษานี้ไต่ขึ้นไป 29 อันดับจากอันดับที่ 42 ในเดือนสิงหาคม ค.ศ. 2020
==อ้างอิง==
==อ่านเพิ่ม==
Language standards
Informally known as FORTRAN 66.
Also known as ISO 1539–1980, informally known as FORTRAN 77.
Informally known as Fortran 90.
Informally known as Fortran 95.  There are a further two parts to this standard.  Part 1 has been formally adopted by ANSI.
Informally known as Fortran 2003.
Informally known as Fortran 2008.
Related standards
อ้างอิงอื่น
หนังสือ
Arjen, Markus (2012), "Modern Fortran in Practice", Cambridge Univ. Press, ISBN 978-1-13908479-6.
บทความ
==แหล่งข้อมูลอื่น==
ISO/IEC JTC1/SC22/WG5—the official home of Fortran standards
Fortran Standards Documents—GFortran standards
fortran-lang.org (2020).
History of FORTRAN and Fortran II—Computer History Museum
Valmer Norrod, et al.:  A self-study course in FORTRAN programing—Volume I—textbook, Computer Science Corporation El Segundo, California (April 1970). NASA (N70-25287).
Valmer Norrod, Sheldom Blecher, and Martha Horton:  A self-study course in FORTRAN programing—Volume II—workbook, NASA CR-1478 (April 1970), NASA (N70-25288).
An introduction to the Fortran programming language, by Reinhold Bader, Nisarg Patel, Leibniz Supercomputing Centre.
 
ภาษาโปรแกรม
ภาษาโปรแกรมเชิงอาร์เรย์
ภาษาโปรแกรมเชิงกระบวนงาน
ภาษาโปรแกรมเชิงตัวเลข
ภาษาโปรแกรมเชิงวัตถุ
คอมพิวเตอร์งานขนาน
มาตรฐานคอมพิวเตอร์
สิ่งประดิษฐ์ของสหรัฐ
ไฟร์วอลล์

ไฟร์วอลล์ (อังกฤษ: firewall; ศัพท์บัญญัติ ด่านกันบุกรุก) คือซอฟต์แวร์หรือฮาร์ดแวร์ในระบบเครือข่าย หน้าที่ของไฟร์วอลล์ คือ เป็นตัวกรองข้อมูลสื่อสาร โดยการกำหนดกฎระเบียบมาบังคับใช้ โดยเฉพาะเรื่องของการดูแลระบบเครือข่าย และความผิดพลาดของการปรับแต่งอาจส่งผลทำให้ไฟล์วอลล์มีช่องโหว่ และนำไปสู่สาเหตุของการโจรกรรมข้อมูลทางคอมพิวเตอร์ได้
== หลักการทำงานของไฟร์วอลล์ ==
ไฟร์วอลล์ จะคอยตรวจสอบข้อมูลต่างๆ ระหว่างเครือข่าย หรือ ระหว่างเครื่องคอมพิวเตอร์ต่างๆ ซึ่งคอยป้องกันการโจมตี สแปม และผู้บุกรุก ต่างๆ ที่ไม่หวังดีต่อระบบ
ไฟร์วอลล์ จะเปรียบเสมือนยามเฝ้าประตู ที่คอยตรวจสอบผู้เข้าออกต่างๆ ในสถานที่นั้นๆ
== สิทธิในการเข้าถึงข้อมูล ==
ไฟร์วอลล์ ในองค์กรต่างๆ นั้นได้มีการตั้งสิทธ์ ในการตรวจสอบและกลั่นกรองข้อมูล หลักๆ 2 ประเภท คือ
1. การตรวจสอบข้อมูลจาก อินเทอร์เน็ต ซึ่งนับเป็นเขตที่เชื่อถือไม่ได้ ต้องมีการตรวจสอบและกลั่นกรองอย่างถี่ถ้วน
2. การตรวจสอบข้อมูลจาก อินทราเน็ต ซึ่งนับเป็นเขตที่เชื่อถือได้ การตรวจสอบข้อมูลระหว่างเครื่องคอมพิวเตอร์ในอินทราเน็ตนั้น ก็จะเบาบาง และ ค่อนข้างหละหลวม
== รายชื่อโปรแกรมไฟร์วอลล์ที่เป็นฟรีแวร์ ที่นิยมบนไมโครซอฟท์ วินโดวส์ ==
Windows Firewall
ZoneAlarm
Tiny Personal Firewall
Sygate Personal Firewall (ปัจจุบันได้ถูกบริษัทSymantecนำไปพัฒนาต่อ)
Filseclab Personal Firewall
Comodo Firewall Pro
Pc Tools Firewall Plus
Agitum Outpost Firewall
Ashampoo Firewall
Lavasoft Personal Firewall
Sunbelt Personal Firewall
Webroot Desktop Firewall
Sunbelt Kerio Personal Firewall
Jetico Personal Firewall
SoftPerfect Personal Firewall
Dynamic Security Agent
Ghostwall Firewall
R-Firewall
== แหล่งข้อมูลอื่น ==
=== เว็บไซต์ตรวจสอบไฟร์วอลล์ออนไลน์ ===
เว็ปไซต์ด้านล่างนี้ให้บริการตรวจสอบความปลอดภัยของไฟร์วอลล์ของคุณได้ แต่โปรดระวังความเสียหายแก่ระบบของท่านได้ เพื่อความปลอดภัยให้ใช้เครื่องมืออย่างเช่น Nmap
ShieldsUP (Gibson Research Corporation) ใช้ง่ายและทำงานได้เร็ว
Sygate Online Scan  ตรวจสอบความปลอดภัยในด้านอื่นด้วย (Stealth Scan, Trojan Scan)
Hackercheck  ใช้ง่ายและทำงานได้เร็ว
Crucialtests พัฒนาจากnmap/nessus
Matousec เป็นเว็บไซต์สำหรับทดสอบประสิทธิภาพของไฟร์วอลล์ โดยจะมีผลการทดลองจัดไว้เป็นรายการ
การจัดการเครือข่าย
ซอฟต์แวร์ไฟร์วอลล์
แพ็กเกต
ความมั่นคงของเครือข่ายคอมพิวเตอร์
ความมั่นคงของข้อมูล
สงครามไซเบอร์
สิ่งประดิษฐ์ของสหรัฐ
รางวัลฮิวโก

รางวัลฮิวโก (The Hugo Award, Science Fiction Achievement Award) เป็นรางวัลสำหรับนักเขียนนิยายแนววิทยาศาสตร์และแฟนตาซีซึ่งจัดขึ้นเป็นประจำทุกปี ตั้งขึ้นเพื่อเป็นเกียรติตามชื่อ ฮิวโก เจิร์นสแบค ผู้ก่อตั้งนิตยสารนิยายไซไฟในยุคแรกๆ คือ Amazing Stories มีการมอบรางวัลครั้งแรกในปี พ.ศ. 2498
รางวัลนี้มีการมอบให้ทุกปี โดย The World Science Fiction Society (WSFS) โดยพิจารณาการเสนอชื่อ และลงคะแนนนิยมในงาน World Science Fiction Convention (Worldcon) ซึ่งสมาชิกจะพิจารณาจากผลงานที่ปรากฏในปีก่อนหน้าที่จะมีงาน ทั้งนี้สมาชิกสามารถเลือก "ไม่ลงคะแนน" ให้กับผลงานใดเลยก็ได้ ในบางปีจึงไม่มีการมอบรางวัลเนื่องจากไม่มีผลงานที่โดดเด่นเพียงพอ
สำหรับรางวัลฮิวโกประจำปี พ.ศ. 2551 จัดขึ้น ในวันที่ 9 สิงหาคม ที่เมืองเดนเวอร์ รัฐโคโลราโด ประเทศสหรัฐอเมริกา
ในประเทศไทยก็มีนักเขียนไทยที่เคยได้รับการเสนอชื่อเข้าชิงรางวัลฮิวโกนี้ คือ คุณสมเถา สุจริตกุล
== แหล่งข้อมูลอื่น ==
เว็บไซต์ทางการ
เว็บอัลบั้มภาพถ้วยรางวัลฮิวโกปีต่างๆ 
รางวัลวรรณกรรม
รางวัลบันเทิงคดีแนววิทยาศาสตร์
อำเภออาจสามารถ

อาจสามารถ เป็นอำเภอหนึ่งในจังหวัดร้อยเอ็ด อยู่ห่างจากตัวเมืองร้อยเอ็ด 34 กิโลเมตร
==ประวัติ==
อำเภออาจสามารถตั้งขึ้นเมื่อ พ.ศ. 2440 ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) มีนายอำเภอท่านแรกคือ ขุนมัณฑลานุการ(ชม) อำเภออาจสามารถ แต่เดิมนั้นชื่อ อำเภอสระบุศย์ ซึ่งตั้งตามชื่อลักษณะของหนองน้ำ ที่อยู่หลังที่ว่าการอำเภอ (ปัจจุบันหนองน้ำนี้มีชื่อว่า หนองหูลิง) แต่ก่อนนั้นหนองน้ำแห่งนี้ มีดอกบัวสีแดงขึ้นอยู่เต็ม เมื่อตั้งอำเภอครั้งแรกจึงขนานนามว่า อำเภอสระบุศย์ ต่อมาในปี พ.ศ. 2456 ร.ต.ท.อุ่ม ภมรสูตร นายอำเภอสมัยนั้นเห็นว่าราษฏรส่วนใหญ่ขาดความรู้ ความสามารถในด้านต่างๆ เนื่องจากขาดการศึกษาไม่กระตือรือร้นในกิจกรรมต่างๆ โดยเฉพาะอย่างยิ่งขาดความร่วมมือ ร่วมใจในการพัฒนาทั้งต่อกิจการของราษฏรด้วยกันเองและกับทางราชการจะประกอบการสิ่งสดก็ไม่สำเร็จ ดังนั้น เพื่อเป็นการกระตุ้นเตือนให้ราษฏรตื่นตัว และมีความกระตือรือร้นในการพัฒนากิจกรรมต่างๆ ให้สำเร็จลุล่วงไปด้วยดี จึงเปลี่ยนชื่อมาเป็นอำเภออาจสามารถในปัจจุบัน
==ที่ตั้งและอาณาเขต==
อำเภออาจสามารถตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอธวัชบุรี และอำเภอทุ่งเขาหลวง
ทิศตะวันออก ติดต่อกับอำเภอเสลภูมิ และอำเภอพนมไพร
ทิศใต้ ติดต่อกับอำเภอสุวรรณภูมิ และอำเภอเมืองสรวง
ทิศตะวันตก ติดต่อกับอำเภอเมืองร้อยเอ็ด
== การแบ่งเขตการปกครอง ==
=== การปกครองส่วนภูมิภาค ===
อำเภออาจสามารถแบ่งพื้นที่การปกครองออกเป็น 10 ตำบล 139 หมู่บ้าน ได้แก่

=== การปกครองส่วนท้องถิ่น ===
ท้องที่อำเภออาจสามารถประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลอาจสามารถ ครอบคลุมพื้นที่บางส่วนของตำบลอาจสามารถ
เทศบาลตำบลโพนเมือง ครอบคลุมพื้นที่ตำบลโพนเมืองทั้งตำบล
องค์การบริหารส่วนตำบลอาจสามารถ ครอบคลุมพื้นที่ตำบลอาจสามารถ (เฉพาะนอกเขตเทศบาลตำบลอาจสามารถ)
องค์การบริหารส่วนตำบลบ้านแจ้ง ครอบคลุมพื้นที่ตำบลบ้านแจ้งทั้งตำบล
องค์การบริหารส่วนตำบลหน่อม ครอบคลุมพื้นที่ตำบลหน่อมทั้งตำบล
องค์การบริหารส่วนตำบลหนองหมื่นถ่าน ครอบคลุมพื้นที่ตำบลหนองหมื่นถ่านทั้งตำบล
องค์การบริหารส่วนตำบลหนองขาม ครอบคลุมพื้นที่ตำบลหนองขามทั้งตำบล
องค์การบริหารส่วนตำบลโหรา ครอบคลุมพื้นที่ตำบลโหราทั้งตำบล
องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล
องค์การบริหารส่วนตำบลขี้เหล็ก ครอบคลุมพื้นที่ตำบลขี้เหล็กทั้งตำบล
องค์การบริหารส่วนตำบลบ้านดู่ ครอบคลุมพื้นที่ตำบลบ้านดู่ทั้งตำบล
== ภูมิศาสตร์ ==
อาจสามารถมีสภาพพื้นที่โดยทั่วไปเป็นที่ราบสูง ป่าไม้เป็นป่าโปร่ง ลักษณะดินปนทราย และมีฝนตกน้อย ป่าสงวนในเขตอำเภอมีสองแห่ง ได้แก่ ป่าคำใหญ่-คำขวาง มีพื้นที่ 17,431 ไร่ และป่าดงหนองกล้า มีพื้นที่ 6,562 ไร่ เป็นป่าโปร่ง ส่วนแหล่งน้ำสำคัญของอำเภอนี้ คือ แม่น้ำชี ลำห้วยยางเฌอ และลำห้วยไส้ไก่
== ประชากร ==
ประชากรทั้งสิ้น 75,463 คน เป็นชาย 37,667 คน และหญิง 37,796 คน มีครัวเรือนทั้งหมด 15,968 ครัวเรือน ส่วนใหญ่ประกอบอาชีพเกษตรกรรมและหัตถกรรม
==ชาวอำเภออาจสามารถที่มีชื่อเสียง==
สิลา วีระวงส์ กวี นักเขียน ศิลปินมรดกอีสาน นักปราชญ์คนสำคัญของชาวลาว
พิมพ์ใจ เพชรพลาญชัย นักร้องหมอลำ ราชินีลำเพลิน
เพียว เอกพันธ์ วรรณสุทธิ์ นักร้อง แชมป์ The Voice All Star คนแรก แชมป์ เคพีเอ็น อวอร์ด ครั้งที่ 19
ศักดิ์ สระแก้ว นายแบบ
== อ้างอิง ==
อาจสามารถ
ไอที สแควร์

ไอที สแควร์ (IT Square)  เป็นศูนย์การค้าเกี่ยวกับคอมพิวเตอร์ และเทคโนโลยีสารสนเทศ เหมือนกับพันธุ์ทิพย์พลาซ่า ,เซียร์ รังสิต
==ที่ตั้งและอาณาเขต==
ตั้งอยู่ที่แยกหลักสี่ บนถนนแจ้งวัฒนะ ตัดกับ ถนนกำแพงเพชร 6 ถนนวิภาวดีรังสิต แขวงตลาดบางเขน เขตหลักสี่ และริมทางรถไฟสายเหนือ ใกล้กับสถานีรถไฟหลักสี่
ทิศเหนือ ติดกับ วัดหลักสี่
ทิศตะวันออก ติดกับ ถนนกำแพงเพชร 6 ถนนวิภาวดีรังสิต
ทิศตะวันตก ติดกับ คลองเปรมประชากร
ทิศใต้ ติดกับ ถนนแจ้งวัฒนะ สถานีรถไฟหลักสี่
สถานที่ใกล้เคียง มหาวิทยาลัยราชภัฏพระนคร
==ประวัติ==
เปิดทำการเมื่อวันที่ 23 ธันวาคม พ.ศ. 2548 โดยมุ่งเน้นในการขายสินค้าเกี่ยวกับคอมพิวเตอร์ และ เทคโนโลยีสารสนเทศ แต่ยังคงมีส่วนบันเทิงเพื่อคนทั่วไปอยู่ด้วยเช่นกัน โดยได้รับการสนับสนุนและให้คำปรึกษาการดำเนินโครงการจากเขตอุตสาหกรรมซอฟต์แวร์ประเทศไทย
ก่อนหน้านี้ ไอที สแควร์ เคยเป็นศูนย์การค้าที่มีชื่อว่า หลักสี่ พลาซ่า โดยเคยเกิดเหตุการณ์เพลิงไหม้ในปี พ.ศ. 2536 ทำให้ปิดตัวลงชั่วคราวและได้กลับมาให้บริการใหม่
==การคมนาคม==
ถนนแจ้งวัฒนะ
สาย 51 ปากเกร็ด-มหาวิทยาลัยเกษตรศาสตร์
สาย 52 บางซื่อ-ปากเกร็ด
สาย356 รังสิต-ท่าน้ำนนทบุรี รังสิต-ปากเกร็ด
ถนนวิภาวดีรังสิต
สาย 29 หัวลำโพง-รังสิต หัวลำโพง-มหาวิทยาลัยธรรมศาสตร์ ศูนย์รังสิต
สาย 59 สนามหลวง-รังสิต
สาย 95 มีนบุรี-รังสิต
สาย 554 ท่าอากาศยานสุวรรณภูมิ-รังสิต
สาย 510 อนุสาวรีย์ชัยสมรภูมิ-มหาวิทยาลัยธรรมศาสตร์ ศูนย์รังสิต
===รถตู้===
ปากเกร็ด-มีนบุรี
ปากเกร็ด- รังสิต
ปากเกร็ด-จตุจักร
ปากเกร็ด-ม.ราม 1
สำโรง-รังสิต
มีนบุรี-รังสิต
===รถไฟ===
สถานีรถไฟหลักสี่
===รถไฟฟ้า===
รถไฟฟ้าชานเมืองสายสีแดงเข้ม สถานีหลักสี่
รถไฟฟ้าสายสีชมพู สถานีหลักสี่ (PK14)'' (กำลังก่อสร้าง)
==สำนักงานห้างร้าน==
ธนาคารกรุงไทย
ธนาคารกรุงเทพ
ธนาคารอาคารสงเคราะห์
ธนาคารออมสิน
ธนาคารไทยพานิชย์
ธนาคารซีไอเอ็มบีไทย
ธนาคารธนชาต(ธนาคารนครหลวงไทย)
ธนาคารกสิกรไทย
ศูนย์บริการลูกค้าดีแทค
ศูนย์บริการลูกค้าทีโอที
ซูปเปอร์มาร์เกต ศูนย์อาหารฟู้ดแลนด์ (GF)
ศูนย์อาหาร Food Square(BF)
ร้านอาหาร โออิชิ เอ็กซ์เพลส(GF)
ตลาด/บาซ่า แผงลอย ไอที สแควร์ หลักสี่(Outside)
บูทส์ วัตสัน
เอส แอนด์ พี ซินดิเคท
สเวนเซ่นส์
เคเอฟซี
ภัตตาคารเอ็มเค
ร้านนายอินทร์
เชสเตอร์กริลล์
ซานตาเฟ่ สเต๊ก
เซเว่น อีเลฟเว่น
ยาโยอิ
ฮะจิบังราเมน
ห้างทองทวีชัย 5
ห้างรองเท้าบาจา
สเต็กลุงใหญ่
ชาวดอยคอฟฟี
เมซโซ่คอฟฟี
มิสเตอร์ โดนัท
คาเฟ่ อเมซอน
ตู้เต่าบิน
เดอะ พิซซ่า คอมปะนี
==อ้างอิง==
== แหล่งข้อมูลอื่น ==
ไอทีสแควร์ดอตคอม 
เทคโนโลยีสารสนเทศ
ห้างสรรพสินค้าในกรุงเทพมหานคร
ห้างสรรพสินค้าในประเทศไทย
สิ่งก่อสร้างในเขตหลักสี่
ศูนย์การค้าในประเทศไทย
สิ่งก่อสร้างที่ถูกไฟไหม้